kardosdrur/scandi-wiki huggingface dataset:
Bruno Amoroso

Bruno Amoroso (født 11. december 1936 i  Rom, Italien, død 20. januar 2017 i København) var en var en italiensk-født dansk økonom.

Docent Emeritus ved Roskilde Universitet, Danmark. Formand for Federico Caffè Studie Center, Roskilde-Roma. Dean of the Faculty of Mondiality, University for the Common Good, Roskilde-Milano; Co-Direktør for tidsskriftet Interculture (Italien); Bestyrelsesmedlem for Femise (Marseilles), Projectdirektor for the Mediterranean Report (1991-2008), Italien.

Han har udgivet flere bøger og artikler i Danmark, Italien, og i internationale tidsskrifter.

Han var gæsteprofessor på flere universiteter i Italien, Japan, USA, Vietnam, etc. Han var professor ved Scuola Superiore Università degli Studi di Catania (Italien) og Professore in economia e istituzioni, Dipartimento di Architettura e Urbanistica, Facoltà di Ingegneria, Università degli Studi La Sapienza, Roma.

Blandt hans seneste publikationer 
 (it)  Il "Mezzogiorno" d'Europa. Il Sud d'Italia, la Germania dell'Est e la Polonia Orientale nel contesto europeo (a cura di, Diabasis, R.E., 2011
 (it) Per il Bene Comune. Dalla Stato del Benessere alla Società del Benessere, Diabasis, R.E., 2009
 (it) Persone e Comunità. Gli attori del cambiamento (coautore S. Gomez y Paloma), Dedalo, Bari, 2007
 (it) La stanza rossa. Riflessioni scandinave di Federico Caffè, Città aperta, Troina, 2004
 (en) Global Apartheid. Economics and Society, Federico Caffè Center, Roskilde, Città di Castello, 2004
 (it) Europa e Mediterraneo, Ed. Dedalo, Bari, 2000
 (en) On Globalization, Macmillan, London, 1998
 (en) Transition Economy. Globalization and Regional Dynamics in South East Asia: Vietnam in the Cyclone of Globalization (co-author Jin Ye), University of Hanoi, 1995
 (en) Scandinavian Perspectives on European Integration, Roskilde, 1995 
 (en) Towards a New European Space. Co-author, ARAL/DATAR, 1994
 (en) Macroeconomic Theory and Policy for the 1990’s. A Scandinavian Perspective, co-editor and co-author, Macmillan, London, 1992

Videnskabsformidlere
Videnskabsfolk fra Italien
Agnes Lorentzen

Agnes Wilhelmine Victoria Lorentzen (født 21. februar 1874 i København, død 23. december 1947) var en dansk skuespillerinde.

Hun var engageret på Nørrebros Teater. I 1909 debuterede hun hos Nordisk Film hvor hun kun afbrudt af et mindre antal film for Biorama i periode 1910-1911 var fast ansat de næste 10 år og have biroller i en lang række stumfilm.

Hun var gift med skuespiller Aage Lorentzen (1880-1955).

Agnes Lorentzen er begravet på Sundby Kirkegård.

Filmografi

Eksterne henvisninger 
 Agnes Lorentzen på Dansk Film og Teater
 

Teaterskuespillere fra Danmark
Stumfilmskuespillere fra Danmark
Fyrskib

Et fyrskib er et skib placeret ud for kysten for at tjene som vejviser og advarsel for de sejlende. Fyrskibene er efterhånden blevet erstattet af fyrtårne inde på land, samt bøjer ude i vandet, og sidenhen også moderne teknologi som radioer og GPS om bord på skibene.

Når det er lyst, kan skibene navigere efter faste pejlemærker – f.eks. bygninger eller bakker. Om natten eller i tåget/diset vejr, navigerer man efter dels lysbøjer og dels lyden af tågehornet fra fyrskibene.

Fyrskibe i Danmark 
Det første officielle danske fyrskib, Fyrskib No. I, blev i 1829 udlagt ved Læsø Trindel, og det sidste, Motorfyrskib No. 1 (Horns Rev Fyrskib), blev inddraget i 1980.

"Fyrskib XVII", Gedser Rev Fyrskib, inddraget i 1972, blev overtaget af Nationalmuseet for at bevare det for eftertiden. Fyrskibet lå i Nyhavn, København, fra 2010, men blev i maj 2018 bugseret til Helsingør.

"Fyrskib XXI", Skagen Rev Fyrskib, blev bygget i 1910 – 1911, og er Danmarks sidste fyrskib uden fremdriftsmotor. Fyrskibet blev i 1991 erhvervet og foræret til Ebeltoft, hvor det fungerede som café- og hotelskib i Fregathavnen. Fyrskibet blev udbudt til salg i 2022 og solgt til storfisker og skagbo Henning Kjeldsen, der efter renovering planlægger at bringe skibet tilbage til Skagen.

Danske fyrskibe

Kilder

Eksterne henvisninger 

 Danske fyrskibe 

Skibstyper
Fyrvæsen
ULEB

ULEB (af fransk: Union des Ligues Européennes de Basket) er en sammenslutning for de professionelle nationale basketball-ligaer i Europa. Pr. juli 2008 repræsenterer ULEB ligaer fra 16 europæiske lande. ULEB afvikler bl.a. Europas stærkeste turnering for klubhold, Euroleague, hvor 24 af Europas bedste hold deltager. I 2000 brød ULEB med det internationale basketballforbund, FIBA, for at starte Euroleague, men fra 2005 har de to organisationer samarbejdet igen.

Historie 
ULEB blev stiftet den 25. juni 1991 i Rom af de professionelle ligaer i Italien, Frankrig og Spanien. I 1996 fik organisationen tilslutning fra ligaerne i Grækenland og Portugal. I 1999 kom ligaerne i England, Belgien og Schweiz til. Siden er de professionelle ligaer i Tyskland, Holland, Polen, Østrig, Litauen, Tjekkiet og Israel kommet til. Desuden er den Adriatiske Liga, som dækker republikker i det tidligere Jugoslavien, medlem af ULEB.

I 2000 besluttede ULEB at bryde med FIBA Europe, som afviklede en cupturnering for mesterhold, European Champions Cup, for at danne en liga for de bedste hold i Europa. I den efterfølgende sæson blev både Euroleague og FIBAs Suproleague afviklet, men året efter gik flere hold til Euroleague og FIBA droppede at afvikle en mesterholdsturnering. I november 2004 indgik de to organisationer en aftale som førte til at FIBA anerkendte Euroleague, mens ULEB til gengæld gik tilbage til FIBAs regelsæt for basketball, hvor man havde indført en række regler, der var tilnærmet verdens stærkeste liga, NBA i USA.

Medlemmerne 
 BLB Belgien
 BBL England
 LNB Frankrig
 HEBA Grækenland
 LEGA Italien
 LCB Portugal
 ACB Spanien
 LNBA Schweiz
 PLK Polen
 BBL Tyskland
 FEB Holland
 LKL Litauen
 NLB League ABA
 ÖBL Østrig
 ALK Tjekkiet

Eksterne henvisninger 
ULEB.net ULEBs hjemmeside (ikke opdateret siden 2005).

Noter 

Basketballorganisationer
Lotte Hansen

Lotte Hansen (født 4. maj 1972) er en dansk cand.scient.pol. og journalist samt politisk kommentator. Hun er administrerende direktør i kommunikationsbureauet Hansen & Ersbøll Agenda, som hun etablerede i 2010.

Lotte Hansen er kandidat i statskundskab fra Aarhus Universitet og har taget en tillægsuddannelse i journalistik fra Danmarks Journalisthøjskole.

Karriere 
Som nyuddannet blev hun i 2000 pressesekretær i By- og Boligministeriet under Jytte Andersen og senere Lotte Bundsgaard. Ved regeringsskiftet i 2001 blev hun pressesekretær i Økonomi- og Erhvervsministeriet under Bendt Bendtsen. Hun skiftede i 2002 til en stilling som politisk journalist på Dagen. Da avisen lukkede efter blot 40 dage, flyttede hun til Berlin og blev journalist ved Welt am Sonntag, ligesom hun via sit eget firma skrev freelance for bl.a. Ugebrevet A4 og Jyllands-Posten. Hjemvendt til Danmark i 2004 blev hun pressechef i Forbrugerrådet. Op til folketingsvalget i februar 2005 fik DR2-programmet Jersild & Spin, hvor hun sammen med Jens Olaf Jersild kommenterede valgkampen. Der kom nye sæsoner af programmet. 

I 2006 blev Lotte Hansen strategisk-politisk presserådgiver i kommunikationsfirmaet Advice og i 2007 erhvervsredaktør på Politiken. Efter at have været selvstændig blev hun i marts 2008 udnævnt til direktør med ansvar for public affairs i kommunikationsvirksomheden GCI Mannov. I 2010 startede Lotte Hansen kommunikationsbureauet HansenPR, der senere skiftede navn til Hansen Agenda og senere Hansen & Ersbøll Agenda. Firmaet har otte ansatte.

Lotte Hansen er desuden foredragsholder og ekstern lektor ved Journalisthøjskolen.

Kilder og henvisninger

Journalister fra Danmark
Embedsmænd fra Danmark
Debattører fra Danmark
Politologer fra Danmark
Personer i Kraks Blå Bog
Nils Asther

Nils Anton Alfhild Asther (17. januar 1897 – 13. oktober 1981) var en svensk skuespiller. Hans mor Hildegard Augusta Åkerlund, også kendt som Hilda Åkerlund, (født 3. november 1869 i Södra Sallerup ved Malmø) fødte ham udenfor ægteskab i Sankt Matthæus Sogn på Vesterbro i København. Hun giftede sig året efter (29. maj 1898 i Sankt Petri, Malmø) med barnets far Anton Andersson Asther (født 21. februar 1865 i Caroli sogn, Malmø). Nils´s halvbror Gunnar Anton Asther (født 4. marts 1892 i Caroli, Malmø) var barn af farens tidligere forhold/ægteskab.

Biografi

Han blev uddannet på Teaterhögskolan i Stockholm. Han blev opdaget af filminstruktøren Mauritz Stiller der engagerede ham til filmen Vingarne (1916). Efter teaterhøjskolen kom han til København hvor han optrådte på teatre og indspillede en række stumfilm. I 1923 indledte han en karriere som filmskuespiller i Tyskland og i 1927 tog han videre til Hollywood. Hans smukke udseende gav ham tilnavnet "Den mandlige Greta Garbo" og hovedrollen i en række film hvor han spillede overfor sådanne filmstjerner som Pola Negri, Marion Davies, Joan Crawford og Greta Garbo som han medvirkede med i to film.

Med tonefilmen begyndte han at tage sprogundervisning for at minimere hans accent. Alligevel begyndte hans Hollywood-karriere at rende ud i løber af 1940'erne. Han returnerede til Sverige hvor han fortsatte med at optræde på teater og medvirke i fjernsyn til han døde i 1981.

Alt i alt medvirkede han i omkring 70 film. Nils Asther har fået sin egen stjerne på Hollywood Walk of Fame for sine bidrag til film. Stjernen er på 6705 Hollywood Boulevard.

Filmografi

Eksterne henvisninger 

 
 
 Fotografier af Nils Asther 

Skuespillere fra Sverige
Stumfilmskuespillere fra Sverige
Filmskuespillere fra Sverige
Hollywood Walk of Fame
LGBT-personer
Trinidad (Cuba)

Trinidad er en cubansk by beliggende i det centrale Cuba i Sancti Spíritus Provinsen. Sammen med den nærtliggende dal, Valle de los Ingenios har den været på UNESCOs Verdensarvsliste siden 1998.

Historie 
Byen blev grundlagt den 23. december 1514 af Diego Velázquez de Cuéllar under navnet Villa De la Santísima Trinidad og er en af de mest velholdte byer i Caribien fra tiden hvor sukkerproduktion var hovedindustrien i regionen.

Ekstern henvisning 

 Trinidads hjemmeside (spansk)

Byer på Cuba
Etableret i 1514
Ring 3 (Odense)

Ring 3  ofte benævnt O3 er en eksisterede ringvej, der går øst om Odense. Det er en 8,2 km lang ringvej, der fra afslutningen af Svendborgmotorvejen primærrute 9 ved rundkørslen Ørbækvej og Sekundærrute 301 fortsætter direkte over i Østre Ringvej, Ring 3. Herfra fortsætter den til Kertemindevej Sekundærrute 165 i den nordøstlige del af Odense. Undervejs krydses den af Niels Bohrs Alle og Nyborgvej Sekundærrute 160, begge med forbindelse til centrum af Odense. 

Ringruten, der åbnede i 2006, leder trafikken fra Svendborgmotorvejen og den østlige del af Fynske Motorvej til den østlige del af Odense, uden om de mindre byveje.

Fremtid 
Der er planer om, at Ring 3 også skal etableres i et ca. 7,5 km langt tracé vest om Odense, som skal bindes sammen med østlige Ring 3 via Fynske Motorvej. Planlægningen af vejen fandt sted fra 2009 til 2013.

Noter 

Gader i Odense
Ringveje i Danmark
Etableret i 2006
Alfred Osmund

Alfred Gustav Osmund (1. juni 1882 i København – 14. februar 1960) var en dansk skuespiller der medvirkede i et mindre antal stumfilm.

Han er begravet på Mariebjerg Kirkegård i Gentofte.

Filmografi 
 1916 – Den omstridte Jord (instruktør Holger-Madsen)
 1917 – Herregaards-Mysteriet (som Godsejer Moe; instruktør Alexander Christian)
 1917 – Den mystiske Tjener (som Gomez; instruktør A.W. Sandberg)
 1918 – Himmelskibet (som En Mars-præst instruktør Holger-Madsen)
 1918 – Slægternes Kamp (som Osieki, krybskytte; instruktør Ernst Dittmer)
 1918 – Den grønne Bille (instruktør Martinius Nielsen)
 1924 – Morænen (instruktør A.W. Sandberg)

Eksterne henvisninger 
 
 

Stumfilmskuespillere fra Danmark
Bro (Ærø)

Bro er en landsby på Ærø ca. 2 kilometer fra landsbyen Dunkær.

Landsbyen ligger i Rise sogn, Ærø Kommune.

I Bro ligger det tidligere Bro mejeri, der i dag ejes af Ærø Lysfabrik.

Lokaliteter på Ærø
Glött

Glött er en kommune i Landkreis Dillingen an der Donau i Regierungsbezirks Schwaben i den tyske delstat Bayern, med godt 1.100 indbyggere. Den er en del af Verwaltungsgemeinschaft Holzheim. Glött ligger i Augsburg-regionen.
Haunsheim

Haunsheim (schwabisk: Hausa) er en kommune i Landkreis Dillingen an der Donau i Regierungsbezirk Schwaben i den tyske delstat Bayern med knap 1.600 indbyggere. Den er en del af Verwaltungsgemeinschaft Gundelfingen an der Donau.

Geografi 
Haunsheim ligger i den såkaldte Bachtal ( Haunsheim er porten til Bachtal) ved en østlig udløber af Schwäbische Alb. Mod syd åbner dalen sig mod den vidtstrakte Donauslette.
 
Til Haunsheim hører ud over Haunsheim selv den mod nord liggende landsby Unterbechingen.
Tilgrænsende kommuner er: Gundelfingen an der Donau, byen Lauingen, Medlingen, Wittislingen og Bachhagel.
Nigerias fodboldlandshold

Nigerias fodboldlandshold er det nationale fodboldhold i Nigeria. Det administreres af fodboldforbundet Nigeria Football Association og spillede sin første kamp i 1949.

Holdets har deltaget ved VM tre gange og gik videre til ottendedelsfinalerne i 1994 og 1998. Desuden har det to gange vundet African Nations Cup og fik guldmedaljer ved Sommer-OL 1996.

Referencer

Noter 

Fodboldlandshold i Afrika
Landshold
Else Albeck

Else Marie Albeck (28. januar 1900 på Frederiksberg – 19. januar 1976 smst) var en dansk skuespillerinde der medvirkede i tre film. 

Hun scenedebuterede i 1922 på Det ny Teater og filmdebuterede i 1949 for Nordisk Films Kompagni.

Hun var gift tre gange. Første gang i 1919 med forfatteren Christen Hansen (f. 1893). Anden gang i 1923 med teaterdirektør Ivar Schmidt (1869-1940) og endelige i 1934 med skuespilleren Albrecht Schmidt (1870-1945).

Filmografi 
 1949 – For frihed og ret (som Fru Puggaard; instruktør Svend Methling)
 1950 De røde heste. (Henriettes mor)
 1951 – Det sande ansigt (instruktør Bodil Ipsen, Lau Lauritzen Jr.)

Eksterne henvisninger 
 

Teaterskuespillere fra Danmark
Filmskuespillere fra Danmark
Stjerneløb

Et stjerneløb er en sportsbegivenhed, hvor ruten har stjerneform, og hvor start og mål typisk er i stjernens midte. Deltagerne i et stjerneløb starter fra et fælles punkt, f.eks. et bytorv, og bevæger sig ud til en af stjernens spidser, tilbage til centrum og ud til næste spids etc. 

Løbsformen er attraktiv ud fra et tilskuersynspunkt, da deltagerne kommer samme sted flere (eller mange) gange.

Stjerneløb afholdes i mange sportsgrene.

Cykelsport 
Som cykeldisciplin kan stjerneløb køres som enkelt- eller samlet start.  
Deltagerne i et stjerneløb starter fra et fælles punkt, ofte et bytorv men kan være også være en naturplads når det drejer sig om mountainbike-løb. 

De kørte distancer kan være fra nogle få kilometer op til 250 kilometer.

Der har gennem tiderne været kørt stjerneløb fra forskellige større byer.

Et meget prestigefyldt løb var stjerneløbet, som blev kørt fra Køge i  1940- og 1950erne. Løbet blev senere flyttet til Roskilde.

For nuværende, 2008, er der flere cykelklubber, som er arrangører af denne løbsform.

Eksterne henvisninger 
Resultater fra danske stjerneløb i cykling i nyere tid

Cykelløb
Løbesportsarrangementer
Ostfalen

Ostfalen var en historisk region i Nordtyskland. Sammen med Westfalen og Engern var Ostfalen én af de tre store provinser i stammehertugdømmet Sachsen.

Udstrækning 
Det tidligere Ostfalen er i dag delt mellem Sachsen-Anhalt og Niedersachsen. Et lille område mod syd ligger dog i Thüringen. Det historiske Ostfalen lå mellem floderne Leine (med byerne Göttingen og Hannover), Elben (med Magdeburg), Saale (med Halle an der Saale) og Unstrut (med Naumburg).

Østfalisk sprog 
Ostfälisch tilhører den nedersaksiske gren af Plattysk.

Ostfalen i dag 
I nutiden bruges navet Ostfalen især om området mellem Braunschweig og Magdeburg. Dette svarer stort set til landkredsene Helmstedt i Niedersachsen og Börde i Sachsen-Anhalt. 

Tysklands historie
Tysklands geografi
Engern

Engern, Engria eller Angria var en historisk region i Nordtyskland. Sammen med Westfalen og Ostfalen var Engern én af de tre store provinser i stammehertugdømmet Sachsen.

Engerns udstrækning 
Det tidligere Engern er i dag delt mellem og Bremen, Niedersachsen, mens mindre dele tilhører Nordrhein-Westfalen og Hessen. Desuden hører en meget lille del under Hamborg.
 
Det historiske Engern lå omkring floden Weser og havde Minden som hovedby.
 

Tysklands historie
Pantelis Karasevdas

Pantelis Karasevdas (; født 1877, død 14. marts 1946) var en græsk skytte, officer og politiker. Han deltog i de første olympiske lege i Athen i 1896.

Karasevdas deltog i militær riffel. Han dominerede i konkurrencen og ramte målet med alle 40 skud, hvilket indbragte ham 2.350 points og det olympiske mesterskab.

Han deltog også i fri riffel, hvor han endte på en femteplads med 1.039. I militær pistol forlod han konkurrencen efter at have fyret to af sine skud.

Eksterne henvisninger 

Skytter fra Grækenland
Deltagere for Grækenland ved sommer-OL 1896
Olympiske mestre fra Grækenland
Thomas Christensen Clitau

Thomas Christensen Clitau (1694 – 9. januar 1754) var en dansk forfatter, digter, jurist, musiker og historiker.

Clitau var søn af en jordbruger, er født på Bygholm ved Horsens og blev student 1714 fra Odense Gymnasium.

Efter et ophold i udlandet (o. 1727), især i Jena og Halle, privatunderviste han i København i lovkyndighed og levende sprog og blev regimentsauditør.

Han var en flersidig begavet mand: jurist, historiker, poet, musiker og sprogkyndig. Han talte og skrev de fleste nyere og begge de gamle sprog og var ikke ubevandret i flere østerlandske, men synes at have manglet evne eller lejlighed til at koncentrere sine studier.

Hans Overensstemmelse og Forskjel imellem den romerske og danske Ret (1736) -- den første behandling af romerretten på dansk—og Juridisk Examen ved Spørgsmaal og Svar (1746) er håndbøger til vejledning ved eksamensstudiet. Sine fleste digte—også i fremmede sprog—samlede han 1738 i Poetisk Tidsfordriv og roser dem med vidtdreven selvfølelse som prosodiske modeller for unge digtere. Deres flydende sprog er også deres eneste fortrin.

Fra 1735 var han medarbejder ved de Lærde Tidender; som deres redaktør (o. 1740-1748) har han fortjeneste af at have indført den litterære kritik i dagspressen. Imod Niels von Havens og Jens Pedersen Høysgaards retskrivningsreformer stod han som forkæmper for det bestående (Journal over den grammatikalske og orthografiske Krig, 1742; Commentarius kaldet Adde unum tribus, 1743). Da tidenderne 1745 indledte et angreb på Jørgen Ries’ Danske Spectator, svarede denne med et voldsomt udfald, hvori Clitau’s selvtilfredshed skarpt og vittig persifleredes. Den iltre Clitau svarede med en stævning, men Højesteretsdommen (1747) gik ham imod. Forinden havde han dog fået en litterær
oprejsning, idet han havde forfulgt Ries’ nye ugeblad Den politiske Tilskuer med sine Dubia, indtil bladet måtte ophøre.

1748 blev han notarius publicus i Bergen, hvor han døde ugift 9. januar 1754. I manuskript efterlod han Theatrum sapientiæ et stultitiæ humanæ sive historia philosophica. Sine efterladenskaber testerede han til et legat for en blind i Bergen. Hans kobberstukne billede findes i hans hovedværker.

Henvisninger 
 Dansk biografisk lexikon, bind IV
 Thomas Christensen Clitau på Dansk Forfatterleksikon

Faglitterære forfattere fra Danmark
Digtere fra Danmark
Auditører fra Danmark
Historikere fra Danmark
Personer i oplysningstiden
Danskere i 1700-tallet
Personer fra Horsens
Personer i Dansk Biografisk Leksikon
Dansksprogede forfattere fra Danmark
Fuglholm

Fuglholm er en lille holm, ved den nordøstlige ende af Thyholm (Hvidbjerg Sogn, Struer Kommune). Den ligger i Kås Bredning i Limfjorden , overfor sydvestenden af Mors. Den er forbundet med Thyholm med en smal sandtange. Fuglholm indgår sammen med Munkholm Odde og Katholm Odde og Plethøj Plantage i en 87 hektar stor naturfredning der blev oprettet i 1978. Det fredede kystområde der er præget af krumodder og laguner er et yndet yngle og rasteområde for vade- og svømmefugle.

Fredede arealer i Danmark
Struer Kommunes geografi
Israelske medier

Følgende er en liste over israelske medier. Se også Massemedier i Israel.

Trykte medier 

Engelske tidsskrifter
 Azure (tidsskrift) – hjemmeside www.azure.co.il – engelsk udgave af kvartalsskriftet, som udgiver essays og kritik om israelsk og jødisk offentlig politik, kultur og filosofi
 Globes – hjemmeside www.globes.co.il – engelsk hjmmeside om Israels forretningsliv og teknologi, udkommer dagligt
 Haaretz – hjemmeside www.haaretz.com – engelsk udgave af den hebraiske avis Haaretz
 IsraelInsider – hjemmeside www.israelinsider.com – uafhængig avis. Rettet mod amerikanske jøder
 Jerusalem Newswire – hjemmeside www.jnewswire.com – uafhængig kristen avis
 The Jerusalem Post – hjemmeside www.jpost.com – Israels ældste engelske avis
 The Jerusalem Report – hjemmeside www.jrep.com  – engelsk, fremmed avis
 YNetNews – hjemmeside www.ynetnews.com – engelsk hjemmeside for Israels største avis Yedioth Ahronoth
 ISRAEL21c – hjemmeside www.israel21c.org – engelsk hjemmeside med rapporter fra konflikter

Hebraiske tidsskrifter
 Globes – hjemmeside www.globes.co.il – daglig finansavis
 Haaretz – hjemmeside www.haaretz.co.il
 Hamodia
 Hazofe – hjemmeside www.hazofe.co.il – zionistisk dagligavis
 Maariv – hjemmeside www.NRG.co.il – næststørste israelske avis
 Makor Rishon – hjemmeside www.makorrishon.net –
 Tchelet – hjemmeside www.tchelet.org.il  – hebraisk udgave af Azure
 Yated Ne'eman – dagligavis for det harediske samfund
 Yedioth Ahronoth – hjemmeside www.ynet.co.il – Israels største avis

Tyske tidsskrifter:
 Israel Nachrichten – hjemmeside www.imh-deutschland.de  – tysk dagligavis fra Tel Aviv for de 100 000 tysktalende jøder i Israel

Franske tidsskrifter:
 Israelvalley – www.israelvalley.com – fransk hjemmeside om Israels økonomi
 Guysen News om Israel i Frankrig 

Arabiske tidsskrifter
 Al-Ittihad – arabisk dagligavis

Radiofonimedier 
 Israel Broadcasting Authority , tv-nyheder hovedsageligt på hebraisk, noget på engelsk
 JerusalemONLINE  videonyhedsopdateringer fra Israel på engelsk af Channel 2 News.
 Radio Israel 
 Arutz Sheva – nyhedsside, som repræsenterer bosættelsesssamfundet, højrevendt og religiøst (engelsk)
 Kol Israel – Voice of Israel  også produceret af IBA. På hebraisk, arabisk, fransk, engelsk, spansk, ladino, russisk, persisk, jiddisch etc.
 IsraCast – Uafhengig multimedia-radiofoni og distributionsnetværk, som fokuserer på israelske udenrigsrelationer og forsvarsspørgsmål (engelsk).
 Israelisms Podcast www.israelisms.com  – fremmed podcast (engelsk) om hverdagslivet og politikken i Israel

Internet 
 DailyAlert www.dailyalert.org – daglig sammendrag af israelske og internationale nyheder om Israel og Mellemøsten, forberedt af Jerusalem Center for Public Affairs for The Conference of Presidents of Major American Jewish Organizations
 Israel Hasbara-kommité

Referencer 
 Trykte medier: Israels aviserNewspapers – Sammendrag fra Israels udenrigsministerium

Medier